જોકે તેની સાથે-સાથે ગુજરાત સરકારના મંત્રીઓનું એવું પણ કહેવું છે કે આવનાર સત્રમાં રાજ્ય સરકાર ઉત્તર પ્રદેશની જેમ 'ગુંડા ઍક્ટ' પણ લાવી શકે છે.

કહેવાય છે કે સમાજમાં પ્રવર્તી રહેલી ગેરકાયદેસર પ્રવૃત્તિઓને રોકવા માટે  આ કાયદામાં પોલીસને વિશેષ સત્તા આપવામાં આવશે.

ઘણા લોકો એવું માને છે કે જ્યારે પાસા જેવો કાયદો હોય અને તેનો વ્યાપ વધારવાની પણ વાત હોય તો પછી 'ગુંડા ઍક્ટ' જેવા નવા કાયદાની વાત કરવાની જગ્યાએ સરકારે હાલના કાયદાના કડક અમલીકરણ પર ધ્યાન આપવું જોઈએ.

ગુજરાતના મુખ્ય મંત્રી વિજય રૂપાણી મંગળવારે આ અંગે વાત કરતાં કહ્યું હતું કે 'ગુજરાત ગુંડા ઍન્ડ ઍન્ટિ-સોશિયલ ઍક્ટિવિટી (પ્રિવેન્શન) ઍક્ટ' માટે દરખાસ્ત મૂકવામાં આવશે.

ઍક્ટ અનુસાર, ગુંડાગીરી કરનારને 10 વર્ષ સુધીની જેલની સજા અને રૂપિયા 50 હજાર સુધીના દંડની પણ જોગવાઈ કરવામાં આવી છે.

મુખ્ય મંત્રી વિજય રૂપાણી આગામી કૅબિનેટની બેઠકમાં એ અંગે વટહુકમ બહાર પાડશે.

આ કાયદા હેઠળ રાજ્યમાં દારૂ, જુગાર, ગૌહત્યા, માનવ અને બાળવેપાર, નકલી દવાઓનું વેચાણ, ડ્રગ્સ જેવા પદાર્થોનું વેચાણ, અપહરણ, ગેરકાયદે શસ્ત્રોનું વેચાણ વગેરેમાં લોકો સામે કડક હાથે કામ લેવામાં આ... બીજા 4000 અક્ષરો માટે લેખ ચાલુ રાખો:
વશે.

રાજ્ય સરકારની પ્રેસ રિલીઝ અનુસાર, ઉપરોક્ત તમામ કિસ્સાઓમાં સાક્ષીઓને સરકારી સુરક્ષા આપવામાં આવશે. ઉપરાંત સરકાર સાક્ષીની સંપૂર્ણ ગુપ્તતાની ખાતરી કરશે. તેમના નામ અને સંપર્કની અન્ય વિગતોનો ઉલ્લેખ કરવામાં આવશે નહીં.

લોકોને ઝડપથી ન્યાય મળે તે માટે સંબંધિત કેસોની કાર્યવાહી કરવા માટે વિશેષ અદાલતોની રચના કરવામાં આવશે.

1985નો કાયદો

પ્રિવેન્શન ઑફ ઍન્ટિ-સોશિયલ ઍક્ટિવિટી નામનો કાયદો 1985માં પસાર કરવામાં આવ્યો હતો, જેમાં મુખ્યત્વે દારૂનો ગેરકાયદેસર વ્યવસાય કરતા લોકો, કેરોસીનની કાળાબજારી કરતા લોકો, સરકારી કે પ્રાઇવેટ જમીનો પર ગેરકાયદેસર કબજો મેળવનારા લોકો, વગેરે પર આ કાયદાનો અમલ કરવામાં આવતો હતો.

જોકે વિજય રૂપાણીએ જાહેરાત કરી છે કે "હવેથી સાયબર ક્રાઇમના ગુનેગારો, શારીરિક હિંસા કરનાર લોકો, નબળા વર્ગને પરેશાન કરનાર લોકો, ઊંચા વ્યાજદરે પૈસા આપનારા લોકો, જાતીય સતામણી કરનારા લોકો વગેરે પર પણ પાસાનો કાયદો લાગુ કરવામાં આવશે."

ગુજરાત સરકાર 'ગુંડા ઍક્ટ' લાવવાનો પ્રસ્તાવ તૈયાર કરી રહી છે. 

ઉત્તર પ્રદેશમાં 'ધ ઉત્તર પ્રદેશ ગુંડાનિયંત્રણ અધિનિયમ' નામનો કાયદો 1970થી અમલમાં છે.

આ કાયદા પ્રમાણે કોઈ ગૅંગનો સભ્ય, કોઈ ગેરકાયદેસર પ્રવૃત્તિ સાથે સંકળાયેલી વ્યક્તિ વગેરેને આ કાયદા હેઠળ સજા કરી શકાય છે. ગુજરાતમાં પણ આ જ પ્રકારનો કાયદો લાવવાની તૈયારી સરકાર કરી રહી છે.

'ગુંડા' ઍક્ટની જરૂર કેમ?

આ વિશે બીબીસી ગુજરાતીએ ગુજરાતના નાયબ મુખ્ય મંત્રી નીતિન પટેલ સાથે વાત કરી હતી.

તેમણે કહ્યું કે "આજના સમયમાં નવી ટેકનૉલૉજી આવી છે, ગુનો કરવાની પદ્ધતિ બદલાઈ ચૂકી છે માટે આ પ્રકારના કાયદાની જરૂરિયાત છે."

તેમણે કહ્યું હતું કે "સમય જતાં દરેક કાયદામાં ફેરફાર કરવાની જરૂર પડે છે અને હાલમાં અમે આ વિષય પર સંશોધન કરી રહ્યા છીએ કે ગુંડા ઍક્ટ જેવા કાયદામાં શું-શું ઉમેરી શકાય."

જ્યારે તેમને પૂછવામાં આવ્યું કે પાસાનો કાયદો હોવા ઉપરાંત ગુંડા ઍક્ટની શું જરૂર છે, ત્યારે તેમણે કહ્યું હતું કે નવા પ્રકારના ગુનાઓ માટે નવા કાયદાની જરૂરિયાત પડે છે.

આ વિષય પર બીબીસી ગુજરાતીએ ગુજરાતના ગૃહરાજ્ય મંત્રી પ્રદીપસિંહ જાડેજા સાથે વાત કરી હતી.

તેમણે કહ્યું હતું કે "હજી અમે ગુંડા ઍક્ટ માટેના ઑબ્જેક્ટિવ પર વિચાર કરી રહ્યા છીએ અને તમામ સંશોધન બાદ અમને જરૂરિયાત લાગશે તો જ અમે આગળ વધીશું અને તેનું બિલ વિધાનસભામાં મૂકીશું."

'સરકાર નિષ્ફળતા છુપાવવા કાયદો લાવી રહી છે'

જોકે ઘણા...